Артыкул прысвечаны сувязям народнага паэта Беларусі Янкі Купалы з Татарстанам. Аўтар падрабязна расказвае аб знаходжанні там нашага знакамітага земляка ў эвакуацыі ў гады Вялікай Айчыннай вайны, апавядае аб тамтэйшых мясцінах, дзе даводзілася бываць песняру, а таксама пра напісаныя ім на чужыне творы. Значная ўвага ў матэрыяле надаецца дзейнасці Музея Янкі Купалы ў сяле Пячышчы – філіяла Нацыянальнага музея Рэспублікі Татарстан і захаванню памяці пра беларускага класіка на татарскай зямлі.